34-ամյա Մետյուն առանձնանում է անսպասելի համադրությունների հանդեպ իր սիրով։ Նա հեշտությամբ է ստեղծում թարմ անսամբլներ, օրինակ՝ Louis Vuitton-ից, Alexandre Vauthier-ից եւ Balmain-ից։ Եթե առաջին ապրանքանիշը Ֆրանսիայի բոլոր առաջին տիկնանց զգեստապահարանի ավանդական հյուրն է, ապա մյուս երկուսն ավելի շուտ նյույորքյան it-girls աղջիկների՝ Բելլա Հադիդի եւ Քենդալ Ջեների սիրված ապրանքանիշերն են։ Այսպիսով Բրիջիտ Մակրոնը դանդաղ, սակայն ճիշտ կերպով է գրում ֆրանսիական կոստյումի դիվանագիտության պատմությունը. ի տարբերություն Կարլա Բրունի Սարկոզիի, ով միանգամից սկսեց կրել կարճ բաճկոններ եւ զգեստ-ֆուտլյարներ, Բրիջիտ Մակրոնը չի վախենում հակաճառել պաշտոնական ոճին։ Հենց սա է, միանշանակ, նրա ոճաբանի վաստակը՝ հակառակ դեպքում Բրիջիտը ամենայն հավանականությամբ կմնար բացառապես Louis Vuitton ապրանքանիշի ոչ պաշտոնական քարոզողը։